polyglot-tagger/wikipedia-language-snippets-filtered huggingface dataset:
ప్రజ్ఞ మహాయాన పదం. ఇది మనసు నిజ స్వరూపానికి దారి చూపిస్తుంది. ఇది మధ్యమకుని ప్రకారం దీనర్థం వ్యక్తిగత భావం లేకపోవడం. అంటే నిజంగా వ్యక్తిగత స్వార్థం, అహం లేని ఒక స్థితి . ఇది బుద్ధ తత్వాన్ని కుడా సూచిస్తుంది.జెన్ బౌద్ధ మతంలో కెన్షో అంటే అర్థం మన నిజ స్వరూపాన్ని తెలుసుకోవడం సతోరి అనే పదం కుడా వాడతారు దీనికి. కానీ సతోరి అంటే కెన్షో అనుభవం.
ఏదైనా ఒక విషయం మీద పూర్తి జ్ఞానం కలగటానిని జ్ఞానోదయం"' అంటారు. ఇది ముఖ్యంగా బౌద్ధ ధర్మ విషయాలను తెలియచెప్పడానికి ఉపయోగిస్తారు. ఇందులో బోధి, కేంషో, సతోరి ముఖ్యమైనవి. భారతదేశ, ఆసియా ఖండపు మతాలలో దీనికి సంబంధించిన పదాలు మోక్షం, ముక్తి , కేవల జ్ఞానం , ఉష్త .
బోధి తీర్వాద పదం. దీనర్థం అవగతం కావడం లేదా మేలుకొలుపు పొందటం. మేలుకొలుపు పొందిన వ్యక్తి మనసు యొక్క నాలుగు పరమ సత్యాలు తెలుసుకున్నవాడు. మనసు మనల్ని కోరికల, బాధల, జన్మల ఊబిలో పడేస్తుంది అదేకాకుండా మేలుకొలుపు పొందిన వ్యక్తి మోక్షానికి, ముక్తికి దారిని కూడా చూపిస్తుంది.
19వ శతాబ్దంలో వివేకానందుడు, హిందూ పునరుత్థానంలో సింహ భాగం పోషించారు. అద్వైత వేదాంతాన్ని రామకృష్ణ మఠము ద్వారా పాశ్చాత్య దేశాలలో ప్రాచుర్యం గావించారు. అద్వైత వేదాంతం పై వివేకానందుని వ్యాఖ్యానాన్ని ఆధునిక వేదాంతం అంటారు.
ఆది శంకరాచార్యులు పూర్వీకుల అద్వైత సిద్ధాంతాన్ని ఒక క్రమ పధ్ధతిలోనికి తీసుకువచ్చారు. ఆయన దీనికి అధిభౌతిక పండిత వ్యాఖ్యానాన్ని జోడించారు. ఈ పద్ధతినే తర్వాతి వేదాంతులు అనుసరించారు.
ఉపనిషత్తులు, భగవద్గీత, బ్రహ్మ సూత్రాలు అద్వైత వేదాంతానికి మూల గ్రంథాలు. అద్వైత వేదాంత నియమాలను మొదటి సారిగా శంకర భగవద్పాదంలో చెప్పబడింది. చారిత్రకంగా గౌడపాదాచార్యులు మొట్ట మొదట సరిగా ఈ అంశాన్ని ప్రస్తావించారు.
1896 లో, వివేకానందుడు లండను లో ఒక ప్రసంగాన్ని ఇచ్చారు. దీని పేరు "ది ఆబ్సల్యుట్ అండ్ మ్యానిఫెస్టేషన్" (అంటే "అసలు, దాని రూపాలు", అసలు అనగా ఇక్కడ అసలైన నిజం, పరమాత్మ). ఈ ప్రసంగంలో అయన ఇలా అన్నారు.
అద్వైతం అనగా రెండు కాదు ఒకటి అని అర్థం. అంటే ఆత్మ పరమాత్మ ఒకటే, రెండు కాదు అని. దీన్ని అనుభవ పూర్వకంగా తెలుస్కోవడమే ముక్తి పొందటం. దీనికి ఒక గురువు కింద చాలా కసరత్తు, కృషి చేయాల్సి ఉంటుంది.
భారతదేశ మతాలలో, మోక్షం లేదా ముక్తి అనేది సంసార జీవితం ఆత్మకు విముక్తి కలిగించడం. ఇది సంసార జీవితపు బాధలను అంతమొందిస్తుంది. జీవుడుని జన్మల మరుజన్మ లేకుండా చేస్తుంది.
నిత్యతత్వ వాదులు, సార్వత్రికవాదులు జ్ఞానోదయాన్ని మార్మిక వాదాన్ని ఒకే కోణంలో చూస్తారు. ఇవి రెండూ మతపరమైన, ఆధ్యాత్మిక అంతర్దృష్టిని పెంపొందించదానికి సమానమైన భావనలుగా చూస్తారు.
ఇక్కడ పరబ్రహ్మ, బ్రాహ్మణ్, పరమాత్మ అనే పదాలు వాడబడతాయి. దీనిని సరాసరి దేవునిగా వ్యవహరించబడే బ్రహ్మ దేవునిగా అర్థం చేసుకోరాదు)
డిస్టిలేటరు, స్టీలుతో చేయబడిన పాత్ర స్తూపాకారంగా వుండి, పైభాగం శంకువు లేదా డోము ఆకారంలో వుండును. పైభాగాన ఒక గొట్టం, తిరగేసిన లా వంపుగా వుండి, దాని చివర ఒక కండెన్సరుకు బిగింపబడి వుండును. కండెన్సరులో ద్రవీకరణ చెందిన నూనెను సంగ్రహించుటకు ఒకగొట్టం సంగ్రహణ పాత్రకు కలుపబడి వుండును.డిస్టిలేటరు ఒక పొయ్యి మీద అమర్చబడి వుండును. డిస్టిలేటరులో మిరియాలు నింపెదరు.డిస్టిలేటరు అడుగు భాగం నుండి స్టిమును పంపెదరు. మిరియాల నూనె తక్కువ ఉష్ణోగ్రత వద్ద ఆవిరిగా మారు స్వాభావం కల్గి ఉంది.అందువలన డిస్టిలేటరులోకి స్టిమును పంపి నపుడు స్టీము వేడికి మిరియాలనూనె కూడా ఆవిరిగా మారి, డిస్టిలేటరు పైభాగంలో వున్న గొట్టం ద్వారా కండెన్సరు చేరి, అక్కడ ద్రవీకరణ చెంది సంగ్రహణ పాత్రలో జమ అగును. మిరియాల నూనె యొక్కసాంద్రత నీటి కన్న తక్కువ కావడం వలన, సంగ్రహణ పాత్రలో కింది భాగంలో నీరు, నీటి ఉపరితలంలో తులసి నూనె జమ అగును.
మిరియాల నూనె ఒక ఆవశ్యక నూనె.ఇది ఓషద నూనె .ఈ నూనెను నల్లమిరియాల నూనె అనికూడా అంటారు.ఆంగ్లంలో పెప్పెర్ ఆయిల్ లేదా బ్లాక్ పెప్పరు ఆయిల్ అంటారు.మిరియాల నూనె రోగనిరోధకశక్తిని పెంపెందించుటకు, జీర్ణ వ్యవస్థ పనితీరును పెంచడానికి సహాయపడుతుంది.మిరియాలను కూడా అయుర్వేద వైద్యంలో ఉపయోగిస్తారు. అంతేకాదు మిరియాలను మసాలాదినుసుగా వాడతారు. మిరియాలపొడిని ఆహారానికి ఘాటైన రుచి, వాసనకై చేరుస్తారు.వైద్యపరంగా మిరియాల వలన, మిరియాల నునే వలన పలు ప్రయోజనాలు ఉన్నాయి.
మిరియపు నూనెలో చాలా రసాయన సమ్మేళనాలు ఉన్నప్పటికి అందులో ముఖ్యమైనవి కరైపిల్లేన్ 19-20% వరకు, లిమానేన్ 9-10%వరకు కాంపీన్ 8నుండి9%శాతం మధ్యలో వుండును.మొక్క మెరిగిన ప్రదేశాన్ని బట్టి.భూమి సారాన్ని బట్టి నూనెలోని ఘటకాల సంఖ్య వాటి, శాతం మారును.
ఇవి పైపరేసి కుటుంబంలో పైపర్ ప్రజాతికి చెందినది.మొక్క నిజానికి ఒక అటవీ మొక్క, ఈమొక్క ఇతర చెట్ల ఆధారంగా ఎగబ్రాకే మొక్క. ఇతర చెట్ల కాండం, కొమ్మల ఆధారాలను ఇరవై అడుగుల ఎత్తుకు ఏగబాకుతుంది., కానీ సాధారణంగా వాణిజ్య అవసరాలకు సుమారు 12 అడుగుల వరకు మాత్రమే పెంచుతారు.మొక్క దాదాపు ఇరవై సంవత్సరాల ఆయుర్దాయం కలిగి ఉంది.
మిరియాలనూనెను నీటి ఆవిరి స్వేదనక్రియ/స్టీము డిస్టిలేసను విధానంలో ఉత్త్పత్తి చేస్తారు.బాగా పక్వానికి వచేముందు దోరగా వున్న మిరియపు పళ్లను సేకరించి నీడలో ఆరబెట్టి తరువాత నీటి ఆవిరి స్వేదనక్రియ పద్ధతిలో నూనెను సంగ్రహించెదరు.ఎండిన మిరియాలనుండి దాదాపు 2%వరకు మిరియాల నూనె ఉత్పత్తి అవును.
పెప్పర్ అనే పదం లాటిన్ పదమైన పైపర్ నుండి ఉద్భవించింది, ఇది సంస్కృత పదమైన పిప్పాలి నుండి తీసుకోబడింది.మిరియాలను పురాతన రోమన్లు, గ్రీకుల కాలం నుండి ఉపయోగించబడినట్లు తెలుస్తున్నది.టర్కి వాళ్లు మిరియాల అమ్మకం మీద పన్ను కూడా విధించినట్లు తెలుస్తున్నది.
ఈ మొక్క పుట్టుక స్థానం భారతదేశంఅని బావించబడుతున్నది.ఇది మలేషియా, మడగాస్కర్, చైనా, ఇండోనేషియా దేశాలలో ఎక్కువ స్థాయిలో సాగులో ఉంది. మిరియాల నూనె ఎక్కువగా సింగపూర్, భారతదేశం, మలేషియాలో ఉత్పత్తి అవుతున్నది.
శ్రమజీవి సూపర్ ఫాస్ట్ ఎక్స్‌ప్రెస్ ను బీహార్ రాజధాని పాట్నా ,క్రొత్త ఢిల్లి ల మద్య 1991 అక్టోబర్ 2 న ప్రారంభించారు.నలందా ఎక్స్‌ప్రెస్ ను రాజగిరి,క్రొత్త ఢిల్లి మధ్య నడిచే రైలు భోగీలను పాట్నా లో శ్రమజీవి సూపర్ ఫాస్ట్ ఎక్స్‌ప్రెస్ కు కలపడం,లేదా తొలగించడం జరిగేది.తరువాతి కాలంలో పూర్తిస్థాయిలో శ్రమజీవి సూపర్ ఫాస్ట్ ఎక్స్‌ప్రెస్ కోచ్లను కేటాయించడం జరిగింది.మొదటగా శ్రమజీవి సూపర్ ఫాస్ట్ ఎక్స్‌ప్రెస్ ను ఉత్తర రైల్వే నిర్వహించినప్పటికి తరువాత దీనిని తూర్పు మధ్య రైల్వే మండలం నిర్వహించడం జరుగుతున్నది.
శ్రమజీవి సూపర్ ఫాస్ట్ ఎక్స్‌ప్రెస్ భారతీయ రైల్వేలు, తూర్పు మధ్య రైల్వే మండలం ద్వారా నిర్వహిస్తున్న రోజువారి సూపర్ ఫాస్ట్ ఎక్స్‌ప్రెస్ రైలు.ఇది బీహార్ రాష్టంలో గల నలంద ప్రాంతానికి సమీపంలో గల రాజగిరి నుండి బయలుదేరి భారతదేశ రాజధాని అయిన క్రొత్త ఢిల్లి చేరుతుంది.
శ్రమజీవి సూపర్ ఫాస్ట్ ఎక్స్‌ప్రెస్ బీహార్ రాష్టంలో గల రాజగిరి నుండి న్యూఢిల్లీ రైల్వే స్టేషన్ మధ్యగల 1102 కిలొక్వ మీటర్ల దూరాన్ని 21గంటల 10నిమిషాల సమయంతో గంటకు 52కిలో మీటర్ల సగటు వేగంతో అధిగమిస్తున్నది.
శ్రమజీవి సూపర్ ఫాస్ట్ ఎక్స్‌ప్రెస్ ఢిల్లీ,ఉత్తర ప్రదేశ్,బీహార్ రాష్టాల్లో ముఖ్యప్రాంతాలైన నలందా,పాట్నా,బక్సార్,వారణాశి,లక్నో,బరేలీ,ఘజియాబాద్ ల మీదుగా న్యూఢిల్లీ రైల్వే స్టేషన్ ను చేరుతుంది.
ప్రాకృతిక గోధుమ చక్కెర, ముడి చక్కెర లేదా ముతక చెఱకు చక్కెర అనేవి స్వల్పం నుండి అధికశాతం చెఱకుపిప్పిని కలిగిన చక్కెరలు. బరువుపరంగా చూస్తే, పూర్తిగా శుద్ధిచేయబడిన, షాడబ చక్కెర 70శాతం వరకు సాధారణ పంచదారనిస్తుంది. ఆ పంచదార శాతపు సంఖ్య షాడబ చక్కెరలో ఎంతశాతం చెఱకుపిప్పి మిగిలివున్నదన్న దానిపై ఆధారపడివుంది. షాడబ చక్కెరలో ఎంతశాతం చెఱకుపిప్పి మిగిలివున్నదన్నది, ఆ షాడబ చక్కెర అపకేంద్రీకరించబడినదా లేదా అన్న అంశంపై ఆధారపడివుంటుంది. చెఱకుపిప్పిగలిగి ఉన్నందుకు ప్రాకృతిక గోధుమ చక్కెరలో తక్కువ పోషకవిలువలు, ఖనిజ విషయాలు కలిగుంటాయి. షాడబ చక్కెర ఎంతవరకు అపకేంద్రీకరించబడినదన్న పద్ధతి ఆధారంగా వివిధరకాల షాడబ చక్కెరలు వివిధ పేర్లతో లభిస్తాయి. తేలికపాటి అపకేంద్రణకు గుఱైన లేదా అసలు అపకేంద్రీకరించబడని షాడబ చక్కెరలు అధిక చెఱకుపిప్పిగలిగి వివిధ పేర్లతో ప్రపంచవ్యాప్తంగా వాటి పుట్టుకనుబట్టి పిలువబడుతున్నాయి. ఉదాహరణకు ప్యానెలా , ఱాపదూర , జాగరీ , మ్యూస్కొవాదొ , పిలోంసిలో మొదలగునవి.
షాడబ చక్కెరలో రజస్వలకాలంలో వచ్చే పొత్తికడుపు సలుపులను తగ్గించడం నుండి వయోపరిమితంగా వచ్చే చర్మముడతలను తగ్గించడం వంటివి చేసే ఆరోగ్యోపయోగాలు ఉన్నప్పటికీ, పోషకవిలువల పరంగా షాడబ చక్కెర సాధారణ చక్కెరగంటే ఆరోగ్యకరామైనదని చెప్పడానికి వీలుపడదు. ఎందుకంటే, షాడబ చక్కెరలో సాధారణ చక్కెరలేని కొన్ని పోషకఖనిజాలున్నా, అవి చాలా అనుపయోగపరిమాణాలలో ఉన్నాయి.
టర్బినాడో, డెమెరార, నితర ముడిచక్కెరలు చెఱకురసాన్ని సగం ఆవిరిచేసి పిమ్మట స్ఫటికీకరించి, ఆపైనా మిశ్రమాన్ని ఒక అపకేంద్రణయంత్రంలో వేసి మిగిలిపోయిన చెఱకుపిప్పిని తీసివేయడానికి వేగంగా తిప్పుతారు. అలా చేయగావచ్చిన పంచదార స్ఫటికాల పెద్దగా, గోధుమరంగులోనుంటాయి. ఆ పంచదారను అలాగే ముడిపంచదారగా అమ్ముతారు లేదా దాన్ని పరిశుద్ధముచేసి తెలుపు పంచదారను తయారుచేస్తారు.
19వ శతాబ్దపు చివరికాలంలో, క్రొత్తగా సంఘటితమైన పరిశుద్ధ పంచదార పరిశ్రమలు, ఈ షాడబ చక్కెర ఉత్పత్తిపై పూర్తి నియంత్రణలేక, షాడబ చక్కెర ఉత్పత్తిపై తప్పుడు ప్రచారము చేశారు. షాడబ చక్కెరలో ఉండే మనుషులకు హానిచేయని సూక్ష్మక్రిముల, సూక్ష్మఛాయాచిత్రాలను భయంగొలిపేలాగ ప్రజలకు చూపేట్టారు. ఆ ప్రచారమెంత విజయవంతమైందంటే, 1900లవరకు, అప్పటి బహుప్రశస్తి చెందిన వంటలపుస్తకము కూడా షాడబ చక్కెర తెలుపు చక్కెరగంటే తక్కువ నాణ్యతగలదని, దానియందున్న సూక్ష్మకీటకాలు మనుషులలో ఇంఫెక్షన్లను పెంచి, వ్యాప్తిచెందుతాయని హెచ్చరించింది. ఈ తప్పడు ప్రచారము ఇతర చక్కెరను వాడే పారిశ్రామిక వర్గాలలో వ్యాప్తిచెందింది. ఉదాహరణకు మద్యం తయారీ పరిశ్రమవారు ఆరోజులలో ఇలా నిర్ణయించుకొన్నారు:
షాడబ చక్కెరయందు ఎనభై ఎనిమిది శాతం సుక్రోజు, విలోమ చక్కెర ఉండాలని కోడెక్స్ ఎలిమెంటారియస్ అనే ప్రాపంచిక ప్రామాణిక సంస్థ నిర్ణయించింది. వాణిజ్య షాడబ చక్కెరలో 3.5 శాతం చెఱకుపిప్పి నుండి 6.5 శాతం చెఱకుపిప్పి పరిమాణం పరంగా ఉంటుంది. మొత్తం బరువు ఆధారంగా,సాధారణ వాణిజ్య షాడబ చక్కెరలో 10 శాతం మించి చెఱకుపిప్పి ఉండదు. ఈ రకం చక్కెర ఎక్కువగా ఆర్ద్రాకర్షకగుణం కలిగినది. అందుకనే ఇదెప్పుడూ తెలుపు చక్కెరతో పోలిస్తే మెత్తగానే ఉంటుంది. పరిశ్రమలలో దీనికి అవసరాన్నిబట్టి రంగు కలుపుతారు. కాకపోతే ఆ కలుపడానికి కూడా ఒక హద్దును ప్రభుత్వం నిర్ణయించింది.
ఇందులో వాడే చెఱకుపిప్పి సామాన్యంగా చెఱకు నుండి వచ్చినప్పటికీ, బెల్జియం, నెదర్లాండ్స్ మొదలైన దేశాలలో మాత్రం అసలు చెఱకుపిప్పికి బదులుగా బీటుదుంపల సారాన్ని ఉపయోగిస్తారు. తెలుపు చక్కెర మాత్రం బీటుదుంప లేదా చెఱకుగెడ నుండి తయారుచేయబడగలదు, ఎందుకంటే, దాని రసాయనిక కూర్పు, పోషక విలువలు, రంగు, రుచి ఆచరణాత్మక అవసరాలకు రెండింటిలో దేనినుండి తయారుచేయబడినా ఒకేలాగుంటాయి. పరిపూర్ణ శుద్ధి కంటే తక్కువస్థాయిలోనున్నప్పటికీ, తెలుపు చక్కెర యొక్క రంగు, రుచి , వాసనలలోని చిన్నచిన్న భేదాలు దానియందున్నచెఱకుపిప్పి లేదా బీటుదుంపపిప్పిపై ఆధారపడవు .
గృహప్రయోజనాలకు, షాడబ చక్కెరకు ఖచ్చితమైన సరిజోడును సాధారణ పంచదారకు చెఱకుపిప్పిని కలుపడం ద్వారా తయారుచేయవచ్చు. తగిన నిష్పత్తి ఏమిటంటే, ఒక టెబుల్ స్పూను చెఱకుపిప్పిని ఒక కప్పు పంచదారకు కలపాలి వంతు). చెఱకుపిప్పి షాడబ చక్కెరలో బరువుపరంగా పదవశాతముండగా, సాధారణ పంచదారలో పదకొండవ శాతముంటుంది. అంగడులలో లభించే చెఱకుపిప్పి యొక్క రుచి-వర్ణవైవిధ్యం కారణంగా, లేత షాడబ చక్కెరకోసం తక్కువ చెఱకుపిప్పి, ముదురు షాడబ చక్కెరకోసం ఎక్కువ చెఱకుపిప్పిని రుచ్యనుసారంగా కలుపుకోవాలి.
షాడబ చక్కెరను ఎక్కువగా చెఱకుపిప్పిని పూర్తిగా శుద్ధీకరించబడిన తెలుపు చక్కెరకు కలిపి, ఆ రెండింటి నిష్పత్తి సరిగా ఉండేలాగ నియంత్రిస్తూ తయారుచేస్తారు. అలా చేయడం వలన పరిశ్రమలకు ఉత్పత్తి వ్యయాలు కలిసివస్తాయి. ఇలా తయారుచేయబడిన షాడబ చక్కెర అశుద్ధ చక్కెరనుండి తయారుచేయబడిన దానికంటే ముతకగా ఉంటుంది పైగా ఈ రకం షాడబ చక్కెర నీటితో కడగటం ద్వారా చెఱకుపిప్పిని సులువుగా వేరుచేయవచ్చు. అలా చేస్తే తెలుపు చక్కెర మరల లభిస్తుంది. అశుద్ధ చక్కెరనుండి తయారుచేయబడిన షాడబ చక్కెరతో అలా కుదరదు.
షాడబ చక్కెరను ఉపయోగించే ఆధునిక వంటకాలలో, షాడబ చక్కెర అన్న పదాన్ని సాధారణంగా అందఱూ లేత షాడబ చక్కెరగా భావిస్తారు, కాని లేత షాడబ చక్కెరను వాడాలా, ముదురు షాడబ చక్కెరను వాడాలా అనేది ఎవరికి వారి ఇష్టాయిష్టాలపై ఆధారపడివుంటుంది. కేకుల తయారీలలో కూడా, చక్కెరలో తేమశాతం బాగా ముఖ్యాంశము. ముఖ్యంగా, ముదురు షాడబ చక్కెరను లేదా చెఱకుసారాన్ని వాడటం వలన కొంచెం రుచి అధికమౌతుందనే చెప్పాలి.
షాడబ చక్కెర పాశ్చాత్య పిండివంటలలో, బేక్ చేయబడిన వంటలలో మంచి రుచినిస్తుంది. దీనిని చెఱకు పానకం కు బదులుగా, చెఱకు పానకాన్ని దీనికి బదులుగా వాడవచ్చు. షాడబ చక్కెర సాధారణ చక్కెరగంటే త్వరగా పాకంగా మారుతుంది కాబట్టి, దీనిని పులుసులలో, మిఠాయి తయారీలలో ఎక్కువగా వాడతారు.
షాడబ చక్కెర లేదా గోధుమ చక్కెర అనునది కపిల లేదా గోధుమ వర్ణంలో ఉండే సుక్రోజు అనే చక్కెర పదార్థము. ఇది అలా గోధుమ వర్ణంలో ఉండటానికి గల కారణం, దీని యందు సాధారణ చక్కెరగంటే అధికశాతం చెఱకుపిప్పి ఉండటమే. షాడబ చక్కెరను అశుద్ధ లేదా సగం శుద్ధి చేయబడిన మెత్త
దేశంలోని అన్ని ప్రముఖ ఆయుర్వేదిక్ విశ్వవిద్యాలలలో విజిటింగ్ ప్రొఫెససర్ గా పని చేసాడు. అమెరికాలోని మహర్షి వేదిక్ విశ్వవిద్యాలయంలో, ఫిలిప్పిన్స్ లోని యూనివర్శిటీలో గెస్టు లెక్చర్లు అందించారు. ఈయన తమ పరిశోధనా ఫలితాలను గ్రంథరూపంలో వెలువరించారు. ఇండియన్ కౌన్సిల్ ఫర్ ఆయుర్వేద, సిద్ధ మెడిసిన్ వారు ఈయన రాసిన రెండు పరిశోధక గ్రంథాలను పి.జి. కోర్సుకలో రిఫరెన్సు పుస్తకాలలాగ ఉపయోగించాలని ఆదేశించింది. ఆయుర్వెద వైద్య రంగంలో ప్రతిభ కనబరచిన ఇద్దరు యువ పరిశోధకులకు ప్రతి రెండేళ్లకు ఒకసారి గోల్డ్ మెడల్స్, నలుగురు విద్యార్థులకు సిల్వర్ మెడల్స్ అందించే వ్యవస్థను ఏర్పాటు చేసారు. 2005 నాటి వరకు 22 మంది పరిశోధకులకు పతకాలు బహూకరించారు. ఫార్మసీ సంస్థలు అసలు సిసలైన ధాతువుల్ని ఉపయోగించి, ఔషథాల తయారీకి మార్గదర్శకత్వం వహించారు.
భారతీయ సంంప్రదాయ ఔషథాల రూపకల్పన మీద పరిశోధనలు ముమ్మరం చేయాలనే ఆకాంక్షతో 1961 లో "అకాడమీ ఆఫ్ ఆయుర్వేద" సంస్థను నెలకొల్పారు. 1972లో ప్రభుత్వం తలపెట్టిన "డ్రగ్ స్టాండర్‌డైజేషన్ రీసెర్చ్ ఎంక్వయిరీ" ప్రాజెక్టుకు రూపకల్పన చేసారు. వివిధ మందుల్లో కలుపుతున్నట్లు చెబుతున్న ధాతువులు అసలున్నాయా?
ఉంటే ఏ స్థాయిలో ఉన్నదో తేల్చి చెప్పే వినూత్న ప్రక్రియను రూపొందించారు. నకిలీ ఔషథాలతో మోసపోకుండా అప్రమత్తం చేయడానికి ఈయన పెట్టిన విధానం ప్రయోజనకరం కాగలిగింది. ఆయుర్వేద వైద్య మందులలో భస్మాల కోసం వాడే లోహాల్లో సహజత్వాన్ని కనుగొనే పరిశోధనలు చేసారు. ఈయన నూతనంగా ఆవిష్కరించిన నైపుణ్యానికి "నంబూరి ఫేజ్డ్ స్టాల్ టెస్టు" అని ప్రసిద్ధమైంది. ఇది 1980లో ఆవిష్కారమైనది.
ఆయుర్వేదంలో దశాబ్దాల తరబడి నిరంతర పరిశోధనలు నిర్వహించారు. విజయవాడ శివారు ప్రాంతంలో "డాక్టర్ రావూస్ హెర్బల్ ఫార్మా" ను నెలకొల్పి అతి ప్రామాణికమైన మందులను ఉత్పత్తి చేసారు. తమ 86 వ యేట కూదా ఆయుర్వేదంలొ శాస్త్రీయ పరిశోధనలు చెసి అద్భుతాలు సృష్టించారు. తమ సంస్థలు నాలుగు విభాగాలుగా రూపొందించి వివిధ వ్యాధులకు ఉత్తమ స్థాయి ఔషథాలను అందించారు. శరీరంలొ రోగ నిరోధక శక్తి పెంపొందించడానికి అన్ని వయసుల వారికి మందులను ఉత్పత్తి చేసారు. ఈ కారణంతో నమ్మకమైన ధాతువులతో చికిత్స సత్వర ఫలితాలనిచ్చె మందులను అతి విశ్వసనీయతతో తయారుచేయడానికి అవకాశం ఉంది. ఈ సంస్థ నుంచి దదాపు 25 రకాల మందులను తయారుచేస్తున్నారు.
ఆయన కృష్ణా జిల్లా, విజయవాడలో 1919లో జన్మించారు. మద్రాసులోని కీల్ఫాక్ మెడికల్ కాలేజీలో ఎల్.ఐ.ఎం ను 1945లో చదివారు. ప్రభుత్వ ఉద్యోగాలతో నిమిత్తం లేకుండా వైద్యవృత్తిని ప్రైవేటుగా చేపట్టారు. స్వతంత్రం గా పరిశోధనలు జరిపారు. ఔషథాలలో మిశ్రమం చేసే రసాయనాలు వాస్తవికంగా తగు పాళ్లలో ఉన్నాయో, లేదా ఆవిష్కరించారు. ఆయుర్వేద స్థాయీకరణ కు ఈయన కనుగొన్న ప్రక్రియలు ఏశవ్యాప్తంగా ఆయుర్వేద కళాశాలల్లో ఔషథ నిర్మాణ రంగాలలో అనుసరిస్తున్నారు. ప్రభుత్వాలు కూడా అనుసరిస్తున్నాయి. ఆయన 1987లో హెర్బల్ ఫార్మా ప్రైవేట్ లిమిటెడ్ ను స్థాపించారు.
ఇండియన్ మెడికల్ ప్రాక్టీషనర్స్ కో. ఆపరేటివ్, ఫార్మసీ స్టోర్స్ లిమిటెడ్ కు వ్యవస్థాపక డైరక్టరుగా పనిచేసారు. సెంట్రల్ కౌన్సిల్ రీసెర్చ్ ఆయుర్వేద సంస్థ గవర్నింగ్ బాడీ సభ్యులుగా ఉన్నారు. గుజరాత్ ఆయుర్వేద విశ్వవిద్యాలయం వారి సైమ సైంటిఫిక్ అడ్వయిజరీ కమిటీ సభ్యులుగా, పి.హెచ్.డి విద్యార్థులకు ఛీఫ్ ఎగ్జామినర్ గా వ్యవహరించారు.
విజయవాడ లో ప్రతి నెలా మొదటి ఆదివారం వైద్యులతొ సెమినార్ కార్యక్రమాన్ని క్రమం తప్పక నిర్వహించేవారు. దాదాపు 50 సెమినార్లు నిర్వహించారు. ఈయన రాసిన గ్రంథ రచనలలో ప్రముఖమైనవి.
ఉస్మాన్ సాగర్ను గండిపేట చెరువు అనికూడా పిలుస్తారు. 1920 లో నిర్మితమైన ఈ చెరువు అప్పటినుంచి హైదరాబాద్‌తో పాటు చుట్టు పక్కల గ్రామాలకు మంచి నీటి అవసరాలని తీరుస్తున్నది. మూసీ నదికి 1908నాటి హైదరాబాదు వరదలు వల్ల జరిగిన నష్టాన్ని గుర్తించి మూసీనదిపై ఈ చెరువు నిర్మించారు. ఆఖరి నిజాం అయిన ఉస్మాన్ అలీ ఖాన్ పరిపాలనా కాలంలో ఈ చెరువు నిర్మితమైనందువల్ల అయన పేరుమీద ఈ చెరువుని ఉస్మాన్ సాగర్ లేక్ అని పిలుస్తారు. ఈ చెరువు చుట్టూ 46 చదరపు కిలోమీటర్ల వైశాల్యంతో, జలాశయం 29 చదరపు కిలోమీటర్ల వైశాల్యంతో ఉంటుంది. జలాశయం 1,790 అడుగుల లోతు, 3.9 టిఎంసి అడుగుల సామర్థ్యం కలిగివుంది.
అల్వాల్ చెరువు సికింద్రాబాదుకు 6 కిలోమీటర్ల దూరంలో ఉన్న ఈ చెరువు, పర్యాటకులను ఎంతగానో ఆకర్షిస్తుంది. ఈ చెరువు అల్వాల్ ముఖ్యప్రాంతంలో సికింద్రాబాద్-ముంబై రైల్వే ట్రాక్ దగ్గరలో ఉంది. ఈ రైల్వే ట్రాక్ నుండిగానీ, అల్వాల్ రైల్వే స్టేషన్ నుండిగానీ చూస్తే అందమైన అల్వాల్ చెరువు కనిపిస్తుంది. ఈ చెరువు పక్కన రహదారి కూడా ఉంది. ఈ చెరువు వివిధ రకాలుగా ఉపయోగించబడుతుంది. దీని సమీపంలో చాలా పక్షులు, జంతువులు నివసిస్తుంటాయి. సాయంత్రం సమయంలో చాలామంది ఈ చెరువు దగ్గరికి వచ్చి ఆహ్లాదంగా గడిపి వెలుతుంటారు.
మూసీ నది యొక్క ఉపనది అయిన "ఈసి" పై ఈ హిమాయత్‌సాగర్ యొక్క నిర్మాణం 1927 లో పూర్తయినది. ఈ రిజర్వాయరును హైదరాబాదు ప్రజలకు త్రాగునీటి అవసరాలు తీర్చుటకు, 1908 లో హైదరాబాదుకు వరదలు వచ్చినందువల్ల వాటి బారి నుండి రక్షించుటకు నిర్మించారు. ఈ నిర్మాణం హైదరాబాదు చివరి నిజాం అయిన ఒస్మాన్ అలీ ఖాన్ ద్వారా జరిగింది. ఆయన కుమారుడు అయిన "హిమాయత్ అలీ ఖాన్" పేరుతో ఈ జలాశయానికి "హిమాయత్ సాగర్" అని నామకరణం జరిగింది.
నడిమి చెరువుగా కూడా పిలవబడే సఫిల్‌గూడ చెరువు ఓల్డ్ నేరేడ్‌మెట్‌లో ఉంది. ఈ చెరువులో చిన్న ఐస్‌ల్యాండ్ ఉండడంతో దీన్ని నడిమి పక్షి ఐస్‌ల్యాండ్‌గా పిలుస్తున్నారు. దీన్ని దట్టమైన వృక్షాలు కప్పి ఉంటాయి. ఈ చెట్లమీదా వేలాది రకరకాల పక్షులు సేదతీరుతుంటాయి. ప్రత్యేకంగా వలస పక్షులు అలరిస్తుంటాయి. చెరువు కట్టమీద కట్టమైసమ్మ దేవాలయం ఉంది.
షామీర్‌పేట్‌ చెరువును పెద్ద చెరువు అని పిలుస్తారు. దీనిని ఇది ఒక విహారస్థలంగా కూడా అభివృద్ధి చెందినది. సెలవు దినాలలో పరిసర ప్రాంతవాసులచే ఈ చెరువు పర్యాటక ప్రాంతంగా కనిపిస్తుంది. రాజీవ్ రహదారి ఈ చెరువు కట్టపై నుంచే వెళుతుంది. అంతేకాకుండా ఈ చెరువు పరిసరాలలో జవహర్ దుప్పుల పార్కు, నల్సార్ న్యాయ విశ్వవిద్యాలయం కూడా ఉన్నాయి.
హజ్రత్ హుస్సేన్ షా వాలి 1562లో మూసీనదికి అనుబంధంగా హుస్సేన్ సాగర్ చెరువుని నిర్మించాడు. చెరువు ఎల్లప్పుడూ నీటితో నిండి ఉండి సికింద్రాబాదు, హైదరాబాదు జంట నగరాలను కలుపుతూ ట్యాంక్‌బండ్ ఉంటుంది. 1992లో ఏక శిలతో రూపొందిన బుద్ధుని విగ్రహం ఈ హుస్సేన్ సాగర్ మధ్యలో ప్రతిష్ఠించబడింది.
జూబ్లీ హిల్స్, మాదాపూర్ ప్రాంతానికి మధ్యలో ఈ దుర్గం చెరువు ఉంటుంది. ఇది మహమ్మద్ కులీ కుతుబ్ షా సామ్రాజ్యంలో, గోల్కొండ కోటలో, కోట సమీపంలో ఉన్న ప్రజలకి మంచి నీటి సదుపాయం కల్పించింది. రైతులు వ్యవసాయంలో నీటి పారుదల కోసం ఈ చెరువును ఉపయోగించేవారు.
రామాంతపూర్ చెరువును పెద్ద చెరువు అని కూడా పిలుస్తున్నారు. రామాంతపూర్‌లో ఉన్న ఈ చెరువు నగరంలోని పెద్ద చెరువులలో ఒకటి. ప్రతిరోజు ఇక్కడికి పర్యాటకులు పెద్ద సంఖ్యలో వస్తుంటారు.
హైదరాబాదు నగరం తెలంగాణ రాష్ట్ర రాజధాని. ఈ హైదరాబాదులో 185కు పైగా చెరువులు ఉన్నాయి. వీటిలో చాలా చెరువులు పర్యాటక ప్రాంతాలుగా రూపుదిద్దుకున్నాయి.
ఇతని అసలు పేరు దేవరాజు వేంకట సత్యనారాయణరావు. ఇతడు విజయనగరం జిల్లా మృత్యుంజయనగరం గ్రామంలో 1939, ఏప్రిల్ 5వ తేదీన జన్మించాడు. ఇతని స్వస్థలం బరంపురం. ఇతడు 12 నవలలు, 200 పైగా కథలు, 1250 సినిమా సమీక్షలు ఇంకా పలు ఇతర వ్యాసాలూ వ్రాశాడు. మొదటిసారిగా 1959లో రామం అనే నవలను రచించాడు. అప్పటి నుంచి ప్రారంభమైన ఇతని రచనా వ్యాసంగం చివరిరోజు వరకు కొనసాగింది. ఇతడు మూడు కవితా సంపుటాలు, రెండు కథా సంపుటాలు వెలువరించారు. సితార, శివరంజని, మేఘసందేశం, నంబర్ వన్ సినిమా పత్రికలలో ఇతడు చేసిన సమీక్షలు సినీ వర్గాల ప్రశంసల్ని పొందాయి. ఇతడు నంది అవార్డుల కమిటీలో రెండుసార్లు సభ్యుడిగా ఉన్నాడు. ఇతడు సామాజిక కార్యకర్తగా కూడా విశేషంగా కృషిచేశాడు. ఎంతోమంది కుష్టు రోగులకు స్వయంగా సేవ చేశాడు. లెప్రసీ డాక్టర్‌గా ఏరికోరి ఉద్యోగం చేసి, పదవీ విరమణ అనంతరం కూడా ఆ సేవల్ని కొనసాగించాడు. ఇతడు మేఘసందేశం అనే సినీవారపత్రికకు సబ్ ఎడిటర్‌గా పనిచేశాడు. ఇతడు ఆంధ్రపదేశ్ సినీక్రిటిక్స్ అసోసియేషన్, ఆంధ్రప్రదేశ్ సినిమా రచయితల సంఘం మొదలైన సంస్థలలో సభ్యుడిగా ఉన్నాడు.
దేవరాజు రవి ప్రముఖ కథకుడు, నవలాకారుడు, సినిమా సమీక్షకుడు. తెలుగులో తొలి డిటెక్టివ్ నవల ‘వాడే వీడు’ రచయిత అయిన దేవరాజు వేంకటకృష్ణారావు ఇతనికి తండ్రి.
గోన లకుమయా రెడ్డి, గోన గన్నారెడ్డి పినతండ్రి, గన్నారెడ్డి తండ్రి బుద్ధారెడ్డి తర్వాత ఆయన సింహాసనాన్ని అధిష్టించిన వాడు
కోట పేర్మాడిరాయడు, పూగినాటి విషయాధిపతి, గణపతి దేవుడి అల్లుడైన కోట భేతమహారాజులమీద దండెత్తి గన్నయ్య చేతిలో పరాభవం పొందుతాడు.
కల్యాణి చోడోదయుడు, ఆశ్విక యుద్ధంలో వీరుడు. కాకతీయ సామ్రాజ్యంపై దండెత్తాలని ఆలోచన చేసి గన్నారెడ్డి చేతిలో పరాజితుడవుతాడు.
కాకతీయ సామ్రాజ్య చక్రవర్తియైన గణపతి దేవునికి కుమార్తె కలుగుతుంది. రాజ్యక్షేమాన్ని కాంక్షించి తన ప్రధాన మంత్రియైన శివదేవయ్య సలహాను అనుసరించి ఆమెను రుద్రదేవుడనే పేరుతో లోకానికి పరిచయం చేస్తాడు గణపతి దేవుడు. కాకతీయ సామంతరాజ్యమైన వర్ధమానపురానికి రాజు గోన లకుమయా రెడ్డి. అతని కొడుకు గోన వరదారెడ్డి. వరదారెడ్డికి మరో కాకతీయ సామంత రాజ్యమైన అమలాపురం రాజు కోనేరు రెడ్డి కుమార్తె రితికను ఇచ్చి వివాహం చేయాలనుకుంటూ ఉంటారు. ఇంతలో గజదొంగయైన గోన గన్నారెడ్డి వచ్చి వరదారెడ్డిని అపహరిస్తాడు. దాంతో ఆ వివాహం చెడిపోతుంది. ఒక వైపు రామ దేవుడు వృద్ధుడై పోతుండడంతో వివిధ సామంతులు కాకతీయ సామ్రాజ్యాన్ని విచ్ఛిన్నం చేయడానికి తమ తమ ప్రయత్నాలు చేస్తుంటారు. ఈ ప్రయత్నాల్లో భాగంగా లకుమయా రెడ్డి తన మంత్రుల ద్వారా ఇతర సామంతుల అభిప్రాయాలు తెలుసుకుంటాడు. అమలాపురం రాజ్య ప్రభువైన కోటారెడ్డి అతనికి మద్ధతు తెలపడమే కాకుండా తన కుమార్తెను అతని కుమారుడికిచ్చి వివాహం చేయడానికి ఒప్పుకుంటాడు.
గోన గన్నారెడ్డి నవలను అడవి బాపిరాజు రచించారు. ఇది కాకతీయ చారిత్రాత్మక నవల. గోనగన్నా రెడ్డి ఆంధ్ర సామ్రాట్టు కాకతీయ గణపతిదేవుని కుమార్తె అయిన రుద్రమదేవికి కుడిభుజంగా ఉంటూ పశ్చిమాంధ్ర భూమిని ఏలుతూ ఉండేవాడు. గన్నారెడ్డి కుమారుడు గోన బుద్ధారెడ్డి రంగనాథ రామాయణం అనే ద్విపద కావ్యం రచించాడు. ఈ నవలను మొదటి సారిగా 1946లో మచిలీపట్టణానికి చెందిన త్రివేణి పబ్లిషర్సు వారు ప్రచురించారు. ఈ పుస్తకం కొండగడప జాగీర్దారు రాజా అక్కినేపల్లి జానకిరామారావుకు అంకితం చేయబడింది.
హిమదాస్ దింగ్ పబ్లిక్ స్కూల్లో విద్యాభ్యాసం ప్రారంభించి,చిన్న పిల్లగానే ఫుట్ బాల్ ఆడటం ప్రారంభించింది. ముందుగా ఫుట్ బాల్ ఆడటం ప్రారంభించినా, తన పరుగును గోల్ పోస్ట్ నుండి ట్రాక్ మీదకు మార్చుకుంది.స్కూలులో వున్నప్పుడు అక్కడి మగపిల్లలతో కలిసి ఫుట్ బాల్ ఆడేది.మొదట్లో ఫుట్ బాల్ ఆటనే తన గమ్యంగా ఎంచుకుంది. నవోదయ విద్యాలయకు చెందిన ఫిజికల్ ఎడుకేసన్ ట్రైనర్ అయిన సాంసుల్ హోక్వ్ సలహతో తన అభిరుచిని ఫుట్ బాల్ నుండి తక్కువ దూరం రేసుల్లో పరుగెత్తడం ప్రాక్టిసు మొదలెట్టింది. సాంసుల్ హోక్వ్ హిమదాస్ ను నాగోన్ స్పోర్ట్స్ అసోసియేసకు చెందిన శంకర్ రోయ్ కు పరిచయం కావించాడు. ఇంకా వేగంగా.ప్రపంచంలో అందరికంటే వేగంగా. కేవలం 18 ఏళ్ళ వయసులో ప్రపంచాన్ని జయించింది. భారతదేశ పతాకాన్ని ఆకాశమంత ఎత్తుకు సగర్వంగా ఎగరవేసింది.నిపోన్‌దాస్‌ అనే కోచ్ దొరకటంతో అమెకు సరికొత్త క్రీడ జీవితం మొదలైంది.ఆమె విజయకాంక్షకు అనుగుణంగా నిపోన్‌దాస్‌ రూపంలో స్ఫూర్తిని ఇచ్చే గురువుదొరికాడు. జిల్లా స్థాయిపోటీలలో చౌకరకం దుస్తులు,షూలతోనే 100మీటర్లు200మీటర్లులో బంగారు పతకాలు పొంది తమ జిల్లాను ప్రథమస్థానంలో నిలిపారు.హిమదాస్ అంతరు జిల్లా పోటీకి ఎన్నిక అయ్యి రెండూ బంగారు పతకాలను సాధించింది.
ఈ పోటీల్లో దాస్ ప్రతిభను డైరెక్తరేట్ అఫ్ స్పొర్ట్స్ అండ్ యూత్ వెల్ఫెర్ కు చెందిన అథ్లెటిక్ కోచ్ అయిన నిపోన్ దాస్ గుర్తించాడు.హిమదాస్ తల్లి దండ్రులను ఒప్పించి అమెను గౌహతికి తీసుకెళ్లాడు.మొదట్లొ అద్దె ఇంట్లో వుంటూ ప్రాక్టిసు చేసేది.అలా అయినచోఅనుకున్న లక్ష్యం సాధ్యం కాదని గ్రహించిన నిపన్ దాస్ అమెను సరుస జాయ్ స్పోర్ట్స్ కాంప్లెక్సు హస్టల్ లో చేర్పించాడు.100, 200 మీటర్ల పరుగు పందెంలొ మెరుపులు మెరిపించిన హైమదాస్ ను నిపన్, సహకోచ్ నవజీత్,అమెను 400 మీటర్ల కేటగిరికి మార్చారు.
18ఏళ్ల హిమదాస్‌ అసోం లోని నాగయోన్‌ జిల్లాలోని ఢింగ్‌ గ్రామానికి చెందిన హిమదాస్‌ రైతు కుటుంబంలో జన్మించింది.తండ్రిపేరు రొంజిత్ దాస్ ,తల్లి పేరు జొనాలి దాస్.కుటుంబంలోని నలుగురు పిల్లలలో హిమదాస్ చివరిది. ఆమె తండ్రి స్థానికంగా వరి పండించే రైతు. చిన్నతనం నుండీ క్రీడలపై మక్కువ కనిపించే హిందాస్‌ ప్రపంచ ట్రాక్‌ ఈవెంట్‌ ప్రస్థానం అంచలంచలుగా సాగింది. తండ్రితో పాటు పొలంపనికి వెళ్లేది.ఆమె జననం 9 జనవరి 2000.నలుగురు పిల్లలున్న కుటుంబం లో అందరికంటే చిన్న అయినా, బరువు భాధ్యతలు మాత్రం ఎక్కువే.ఆమె తండ్రి స్థానికంగా వరి పండించే రైతు. చిన్నతనం నుండీ క్రీడలపై మక్కువ కనిపించే హిందాస్‌ ప్రపంచ ట్రాక్‌ ఈవెంట్‌ ప్రస్థానం అంచలంచలుగా సాగింది. తండ్రితో పాటు పొలంపనికి వెళ్లేది.
మెడల్‌ను అందుకున్న సమయంలో భావోద్వేగానికి లోనైంది. మెడల్ సెర్మనీ సందర్భంగా జాతీయ గీతాన్ని ఆలపిస్తున్న సమయంలో హిమదాస్ ఆనందభాష్పాలను రాల్చింది. జ‌న‌గ‌ణ‌మ‌న‌ వల్లిస్తూనే ఆమె కన్నీరును ఆపుకోలేకపోయింది. మహాంద్రా గ్రూపు చైర్మన్ ఆనంద్ మహాంద్రా ఆ వీడియోను తన ట్విట్టర్‌లో పోస్ట్ చేవారు. ఇది మిమ్మల్ని కదిలించకపోతే, ఇక ఏదీ మిమ్మల్ని కదిలించలేదని ఆయన తన ట్యాగ్‌లైన్‌లో పేర్కొన్నారు. ప్రపంచ అథ్లెటిక్స్‌లో గోల్డ్ మెడల్ సాధించిన తొలి భారతీయ మహిళా అథ్లెట్‌గా హిమదాస్ చరిత్ర సృష్టించిన విషయం తెలిసిందే.
ఆమెకు పలువురు ప్రముఖుల నుంచి ప్రశంసలు అందుతున్నాయి. తాజాగా టాలీవుడ్ హీరోలు మహేష్ బాబు, జూనియర్ ఎన్టీఆర్, రామ్ చరణ్ కూడా హిమదాస్‌కు సోషల్ మీడియా ద్వారా అభినందనలు తెలిపారు.సూప‌ర్ స్టార్ మహేష్ బాబు త‌న ట్విట్ట‌ర్ ద్వారా స్పందిస్తూ. హిమదాస్‌పై ప్ర‌శంస‌లు కురిపించారు. 'హిమదాస్ గొప్ప ఘ‌న‌త సాధించింది. భారత క్రీడాచరిత్రలో చెప్పుకోద‌గ్గ క్ష‌ణం ఇది. మిమ్మ‌ల్ని చూసి గ‌ర్వంగా ఫీల‌వుతున్నాం. మీరు ఎప్పుడు సంతోషంగా ఉండాలని కోరుకుంటున్నాను. మీకు నా అభినంద‌న‌లు' అని పోస్ట్ చేశారు.
హిమదాస్ అండర్-20 వరల్డ్ అథ్లెటిక్స్ చాంపియన్‌షిప్ 400 మీటర్ల ఈవెంట్‌లో స్వర్ణ పతకం గెలుచుకున్నది.ప్రపంచ అథ్లెటిక్స్‌లో గోల్డ్ మెడల్ సాధించిన తొలి భారతీయ మహిళా అథ్లెట్‌గా హిమదాస్ చరిత్ర సృష్టించినది. అంతర్జాతీయ ట్రాక్ మీద పరుగులు మొదలు పెట్టిన తరువాత కేవలం 18 నెలలలోనే ఈ విజయం సాధించినది. ఈ బంగారు పతకం జూనియరు విభాగంలో పొందిన సీనియరు, జూనియరు విభాగాల్లో బంగారు పతకంపొందిన భారతీయ ఏకైక మహిళ హిమదాస్.
పట్టా చేతికి రాగానే, మిగతా సంపన్న కుటుంబీకుల పిల్లల్లా ఇతడు కూడా విదేశాలకు వెళ్లిపోదామని అనుకున్నాడు. సరిగ్గా ఆ సమయంలోనే తండ్రి పాలన బాధ్యతలు చేపట్టాడు. తనకు తోడుగా ఉండమన్నాడు. బిన్‌ సల్మాన్‌ ఎదుగుదల 2013 నుంచీ మొదలైంది. నాన్న యువరాజు కాగానే, ఆయన కొలువులో మంత్రిగా చేరాడు. ఆ అనుభవం బాగా పనికొచ్చింది. కొడుకు మీద తండ్రికి నమ్మకాన్నీ పెంచింది. తాను రాజు కాగానే, సల్మాన్‌ను రక్షణమంత్రిగా, దివంగతుడైన రాజు తనయుడు మహమ్మద్‌ బిన్‌ నయెఫ్‌ను ఉప యువరాజుగా ప్రకటించాడు. ఆతర్వాత, కొద్ది నెలలకే నయెఫ్‌ను యువరాజుగా నియమించాడు. బిన్‌ సల్మాన్‌ను ఉప యువరాజుగా, ఉప ప్రధానమంత్రిగా, కౌన్సిల్‌ ఆఫ్‌ ఎకనమిక్‌ అండ్‌ డెవలప్‌మెంట్‌ ఎఫైర్స్‌కు అధ్యక్షుడిగా నియమించాడు. బిన్‌ సల్మాన్‌ను అందలం ఎక్కించడానికి రంగం సిద్ధమైనట్టు అప్పటికే అందరికీ అర్థమైపోయింది. 2017జూన్‌లో బిన్‌ సల్మాన్‌ని యువరాజుగా ప్రకటించి, నయెఫ్‌ను పదవిలోంచి తొలగించాడు. గృహనిర్బంధంలో ఉంచాడు. ఓవైపు వారసత్వానికి సంబంధించి. చాపకింద నీరులా చకచకా మార్పులు జరిగిపోతుంటే, మరోవైపు బిన్‌ సల్మాన్‌. సౌదీ ఆర్థికరంగాన్నీ సామాజిక వ్యవస్థనూ ప్రక్షాళన చేసే కార్యక్రమం మొదలుపెట్టాడు.